Meta kont immur għal xi mixjiet fit- tul ma' xi grupp ta' ħbieb , kien ikun hemm il- percimes miexi fuq quddiem . Hafna drabi dan l- individwu kien ikun hu li ħaseb u fassal kif se tkun il- mixja u mnejn għandna ngħaddu . Il- kapaċitajiet tal- percimes fejn tidhol it- tmexxija tal- grupp kienu tali li jipprovaw iżommu l- grupp magħqud u b' tattika liema bħala kien jikkonvinċi l- biċċa l- kbira tal- grupp biex jaqbel mat- toroq li jagħżel hu . X' kienet l- idea ta' dawn il- mixjiet mhux dejjem fhimtha imma x' aktarx kien eżerċizzju biex tkompli tissaħħaħ il- popolarita tal- percimes li min- naħa tiegħu kien ikompli jinkileb għall- attenzjoni u għall- poter li kien jagħtih l- istess grupp . Min- naħa l- oħra kien hemm ukoll in- nghag ta' Bendu li għalihom l- aqwa li jgħaddu sagħtejn żmien fil- kumpanija u ċ- ċajt . Mhux darba jew tnejn aħna n- nghag mehdijin inlabalbu konna nibqgħu lura fil- mixi b' dannu għal percimes u z- żwiemel tiegħu fuq quddiem li t- tir ta' mohhom kien li jaslu fil- ħin u jkopru t- toroq li riedu huma . Hafna drabi l- permicmes u l- kavallerija tiegħu kellhom is- saħħa psikoloġika li jsuquna għal quddiem u jgeghluna nzommu l- pass ma' tagħhom . Din tigri f' kull qasam fejn issib imħuħ dilgenti u avventuruzi li jeħtiegu l- appoġġ ta' massa nies biex isehhilhom l- idea tagħhom . Hafna ideat huma ibbażati fuq strateġiji u mobilizzazzjoni ta' persuni . Xi ideat saħħew soċjetajiet u popli sħaħ imma oħrajn għamlu ħerba sħiħa . Mir- rivoluzzjoni Franċiża ' l hawn il- bniedem intebaħ li l- mexxejja tiegħu mhumiex ispirati minn Alla . Imma fis- sistema tat- tmexxija tal- lum li nsejhula demokrazija ( ? ! ) , issib bosta percimesijiet mghonijin b' panorama ta' ideat , kunċetti u teoriji li hsiebom biex jirrivoluzzjonaw l- hajja tal- bniedem kull minuta , jeliminaw fruntieri u jerġgħu joħolquhom , ibidlu l- ilma f' inbid u jikkonvincu lil kulħadd biex jixrob minnu . Illum is- sistema politika hija iktar konplessa minn żmien ir- Re Louis XVI imma il- klassi politika , il- burokrati , it- teknokrati u l- inġiniera soċjali lkoll jagħtu daqqa t' id biex isseħħ xi ideat brillanti li l- poplu z- żgħir li jimxi b' pass moderat , ikun kostrett biex iħaffef inkella jbati l- konsegwenzi . Il- LE kbira tal- poplu Francis fir- referendum tal- Ħadd li għadda tista' tkun interpretata f' ħafna modi u xi ħadd kompetenti jista' jagħmel analiżi fuq dan . Imma jien nara li l- poplu Franċiż , awtur tal- ħsieb ħieles fir- rivolta' ta' 1789 f' Bastilja , illum ukoll kellu l- ħila jgħid lil dawk li qed iġerru fuq quddiem biex jieqfu u jmmorru lura fuq l- imwejjed biex ifasslu mill- ġdid l- Ewropa . Min jaf kieku x' ngħidu aħna l- Maltin jekk ninghataw iċ- ċans biex nivvutaw f' referendum għall- kostituzzjoni l- ġdida ta' UE ? Probabbilment inħallu lil percimessijiet juruna d- direzzjoni u aħna n- nghag ngħidu beq beq beeeeeeeq ! U jekk dak li jwaqqaf lil kulħadd ma jkunx xi ħadd rivoluzzjonarju imma xi ħadd xenofobist injurant pesti bħal Le Pen per eżempju , x' tagħmel ? Tibqa miexi ? Jew tieqaf miegħu ? Ħadd m' għandu jwaqqaf lil ħadd imma kull pajjiż għandu l- jedd li jieqaf jekk irid . Il- pubbliku u l- politiċi flimkien iridu jsibu l- mekkaniżmu demokratiku biex jibbenifika kulħadd u l- pajjiż jimxi 'l quddiem . Le Pen bħal kull politiku ieħor , ma jkollu ebda saħħa jekk ma tinghatalhux mill- poplu . Id- demokrazijia kif nghixuha illum hija għodda batuta f' idejn il- popli u għalhekk kull poplu jeħtieġlu jgħasses fuq il- manuvri tal- klassi politika li l- leblieba li għandha għal poter ma tħallix id- demokarazija tikber . Tinsiex li x- xenofobija hija konsegwenza ta' politika żbaljata . Imbilli kultant poplu sħiħ jieqaf u jara fejn sejjer ma jkun qed jagħmel xejn ħażin . Anzi jevita milli jidħol għal politka żbaljata bħal dik li kkreajat ix- xenofobija .